24.2.2022
SL
Uradni list Evropske unije
L 45/1395 KOMISIJA PILOTNI PROJEKTI
POGLAVJE PP 01 — RAZISKAVE IN INOVACIJE (nadaljevanje) PP 01 22
(nadaljevanje)
PP 01 22 01
(nadaljevanje) Opombe Splošni cilj tega pilotnega projekta je ustvariti prvo javno podatkovno zbirko Unije o modelih, ki temeljijo na človeški biologiji, in metodah, ki ne temeljijo na živalih, ter znanstveni skupnosti, med drugim ocenjevalcem projektov in odborom za etično presojo, zagotoviti prost dostop.
Vsako leto raziskave in preskušanje po vsej Uniji poteka na približno 10 milijonih živali, po vsem svetu pa približno na 200 milijonih živali.
Leta 2017 je Skupno raziskovalno središče pri Komisiji –Referenčni laboratorij Evropske unije za alternativne metode testiranju na živalih (DG JRC EURL ECVAM) naročilo vrsto študij za pregled razpoložljivih in nastajajočih modelov, ki ne vključujejo živali in ki se uporabljajo za raziskave na sedmih bolezenskih področjih: 1) bolezni dihal, 2) rak dojke 3) imunska onkologija 4) imunogenost naprednih terapevtskih zdravil 5) nevrodege­ nerativne motnje, 6) bolezni srca in ožilja ter 7) avtoimunost.
Leta 2020 sta bili objavljeni prvi dve študiji (o boleznih dihal in raku dojk), druge pa naj bi bile objavljene leta 2021.
Kljub tem izjemnim prizadevanjem obstaja nevarnost, da bo to delo hitro zastarelo, saj hitro povečanje znanja spremlja tudi vsa krajša uporabnost tega znanja.
Zato je cilj tega pilotnega projekta razviti avtomatizirano podatkovno zbirko umetne inteligence, ki bo zbirala in strukturirala metode, ki ne vključujejo živali, za uporabo v biomedicinskih raziskavah.
Metode, ki ne vključujejo živali, so metode in vitro, ki temeljijo na človeških celicah in umetnih tkivih, ali pristopi in silico, ki uporabljajo računalniško modeliranje in simulacijo.
Uporaba umetne inteligence za vrednotenje obsežne objavljene literature omogoča ustvarjanje in vzdrževanje aktualnega in sodobnega vira znanja, ki združuje metode, ki ne vključujejo živali, za uporabo v biomedicinskih raziskavah.
Poleg tega bo pristop na podlagi umetne inteligence omogočil razvoj trajnostne zasnove in izvajanje platforme, ki jo lahko tretja stran brez težav vzdržuje in dodatno izboljša s podporo na ravni skupnosti.
Z razumevanjem in izmenjavo informacij o uspešnih metodah, ki ne vključujejo živali, v biomedicinskih raziskavah se pričakuje, da se bo spodbudil, olajšal in morda pospešil prehod znanstvene skupnosti na metodologije, ki temeljijo na človeški biologiji.
Dejansko je uporaba modelov in metod, ki temeljijo na človeški biologiji, bistvena za izboljšanje relevantnosti biomedicinskih raziskav, za povečanje verjetnosti, da se bodo rezultati prenesli na paciente, ter za pospešitev prenosa rezultatov raziskav v klinično in javnozdravstveno prakso.
Uporaba umetne inteligence je bistvena za avtomatizacijo in stroškovno učinkovito pridobivanje ogromne količine podatkov, ki bo potrebna za posodabljanje znanja in zagotavljanje njegove aktualnosti.
Dejansko se je uporaba umetne inteligence že izkazala za koristno in jo institucije Unije, kot je EFSA, pogosto uporabljajo za avtomatizacijo znanstvenih dognanj.
Cilji: Končni rezultat tega pilotnega projekta bo razvoj prve javne podatkovne zbirke v Uniji o metodah, ki ne temeljijo na živalih, temveč na človeški biologiji, za uporabo v biomedicinskih raziskavah.
To se bo doseglo na podlagi naslednjega: — združitev rezultatov obstoječih sedmih študij, ki jih je naročil Referenčni laboratorij EU za alternativne metode testiranju na živalih (EURL ECVAM), ki je del Skupnega raziskovalnega središča pri Evropski komisiji, da se ustvari začetna podatkovna zbirka; — uporaba teh rezultatov za usposabljanje algoritma, podprtega z umetno inteligenco, ki bo nadalje vnašal podatke v podatkovno zbirko in zagotavljal njeno posodabljanje; — zasnova nadaljnje integracije za razširitev podatkovne zbirke z metodami, ki ne vključujejo živali, za druge človeške bolezni; — razvoj uporabniško prijaznega spletnega vmesnika, ki bo javnosti omogočal lažje iskanje vsebin in filtriranje metod, ki ne vključujejo živali, za določene človeške bolezni;